„ Ef þú hefðir aðeins vitað á þessum degi hvað til friðar heyrir “ ¨ Ég veit ekki hvað varð þess valdandi í síðastliðinni viku að ég staldraði við þessa setningu eina og sér í guðspjalli dagsins sem fel í sér heilmikinn og þungann texta og býður í raun og veru upp á margvíslega vangaveltur frá ólíkum sjónarhornum . Það er einmitt svo dásamlegt við Biblíuna að það er hægt að lesa sama textann aftur og aftur og sjá alltaf eitthvað nýtt , skynja eitthvað nýtt sem vekur ákveðin hugrenningartengsl eða minningar . Svo kann sama hugsun með ólíkum formerkjum að koma fram í hugann þegar áföll dynja yfir . Ég stend mig stundum að því eftir að móðir mín greindist með ólæknandi krabbamein fyrir rúmu ári síðan , að hugsa hvernig tímarnir voru áður en þessi vátíðindi dundu yfir okkur , hvernig lífið var áður en áhyggjurnar komu , áður en lífið varð allt í einu ekki sjálfsagt og kominn ákveðinn tímanleiki á lífshlaup mömmu , þó að við vitum öll innst inni af eigin tímanleika , þá verður það einhvern veginn verra þegar hann er orðinn svona sýnilegur og áþreifanlegur . Þar sem reynsla hvers dags , góð eða slæm , í sorg eða gleði mótar friðinn sem textinn felur í sér . Myndi maður haga lífinu sínu öðruvísi , ef maður vissi fyrirfram á ófriðartímum hvað til friðarins heyrir ? ' Ég verð að viðurkenna að ég er enn svolítið hugsi yfir þessu og veit að það er ekki til neitt einfalt svar eða lausn . Merkingin á bak við Shalom er heildstæður friður , að vera heil manneskja eða heilt samfélag . Það er því ljóst að hugtakið shalom felur í sér blessun á svo mörgum sviðum lífsins og það er gott að hafa það í huga þegar rýnt er í þessa setningu sem að ég hóf þessa predikun : „ Ef þú hefðir aðeins vitað á þessum degi hvað til friðar heyrir “ Ég hef verið að lesa bók eftir guðfræðinginn Miroslav Volf sem heitir „ A public faith “ How followers of Christ should serve the common good “ . Það er þessi hugsun að í ótryggum heimi , þar sem allt er tímanum háð , þá sé fullvissa til um það að yfir mér sé vakað og ég sé ekki ein á ferð . Og þegar sú hugsun er til staðar , þá ríkir ákveðinn heildstæður friður í sálinni , í lífinu og allt í kringum þig . Við erum einhvern veginn svo berskjölduð og hrædd sem manneskjur ; Hrædd við að láta til okkar taka , hrædd við að hafa skoðanir ; hrædd við mistök , vera ekki fullkomin , hrædd við að gleymast , týnast og hrædd við að deyja . Það er í raun og veru á svo margan hátt erfitt að vera manneskja í nútímanum af því að álagið er svo mikið og í raun ríkir svo mikill undirliggjandi ófriður á svo margslunginn hátt í heiminum að við erum alltaf á verði fyrir hinu óvænta á sama tíma og við horfum upp á stríðsátök , trúarbragðadeilur og deilur á milli mannfólks um allt og ekkert , að það er auðvelt að fyllast vonleysi . Lausnin hjá mörgum er þá einmitt sú að ýta því sem er erfitt , óutskýranlegt og vont út úr almannarýminu , hætta að tala um það en með því myndast gap á milli fólks , þar sem siðir og menning verða framandleg og í slíku ástandi ríkir svo mikill ótti . Með opinskárri umræðu lærum við að þekkja hvert annað , með fræðslu og kennslu lærum við að skilja hvert annað . Og í þeirri viðurkenningu myndast friður / shalom , bæði persónulegur og almennur . Að eiga þannig tækifæri í heiminum til að vera til . Ég trúi því að Jesús gráti yfir framandleikanum , þegar hann sér að við erum orðin óttaslegin , hrædd , erum hætt að tala saman og hætt að vilja þekkja hvert annað og vita hvaðan við komum . En þessi setning getur líka samt sem áður haft þau áhrif að maður einmitt reyni að vanda sig , ekki alltaf vera að stíga í sömu drullupollana , að maður hugsi áður en maður framkvæmi , að maður reyni á hverjum degi að vera heil manneskja , koma vel fram við aðra og þannig smátt og smátt mun ríkja friður . Þegar gatið í sálinni er fyllt af góðum Guði , þegar sálin er heil , skapast um leið rými fyrir vonina . Læt orð Miroslav Volf sem ég vitnaði í hér fyrir í ræðunni verða lokaorðin hér í dag en hann skrifarum hina kristnu von : „ Vonin í kristnum skilningi er kærleikur sem teygir sig inn í framtíðina ! Þegar ég vona , vænti ég einhvers af framtíðinni . “